b'\n_START_ARTICLE_\nDu\xc5\xa1a Po\xc4\x8dkaj\n_START_SECTION_\n\xc5\xbdivljenje\n_START_PARAGRAPH_\nPo opravljeni maturi se je vpisala na Fakulteto za arhitekturo, po drugi svetovni vojni pa je \xc5\xa1tudirala na Akademiji za igralsko umetnost, kjer je bila ena prvih \xc5\xa1tudentk. Od leta 1946 pa do smrti je igrala v ljubljanski Drami. Na filmskem platnu je debitirala v Jari gospodi. Njen opus obsega prek sto gledali\xc5\xa1kih in filmskih vlog ter ve\xc4\x8d kot sto radijskih iger. Pri zalo\xc5\xbebi Sanje so leta 1998 na zgo\xc5\xa1\xc4\x8denki \xc5\xa0ansoni iz\xc5\xa1li tudi njeni izbrani songi in \xc5\xa1ansoni. Gre za stare arhivske posnetke radijskih iger in gledali\xc5\xa1kih nastopov. Sicer Du\xc5\xa1a Po\xc4\x8dkaj nikoli ni bila poklicna pevka in ni posnela nobene plo\xc5\xa1\xc4\x8de. Umrla je med predstavo Ostrovskega\xc2\xa0\xc2\xbbGozd\xc2\xab\xc2\xa0v Drami.'